stanford-oval/wikipedia huggingface dataset:
תוצא לוטוס
עקרונות פעולה

התכונה יוצאת הדופן של סופר-ההידרופביות של צמח הלוטוס מאופיינת על ידי שכבת האפידרמיס ההידרופובית אשר מורכבת ממבנה גאומטרי מרוכב של בליטות מיקרומטריות של תאי אפיתל ועל פניהן מבנים דמוי שעריות בגודל ננומטרי העשויות משרשראות של פחמימנים אשר מרכיבים את השעווה האפיקוטיקולרית (נמצאת בשכבה החיצונית ביותר של העלה) שתפקידה למנוע אובדן לחות מהצמח.
כוחות אדהזיה פועלים על שכבת האפידרמיס בין הנוזל למשטח העלה, ככל שכוחות אלו יגדלו כך שטח המגע בין טיפת המים למשטח העלה יגדל. לעומת זאת כוחות קוהזיה פועלים בתוך הטיפה בין מולקולות המים לבן עצמן, ככל שכוחות אלו יתעצמו הם יצמצמו את שטח המגע בין הנוזל למשטח העלה כך שתיווצר צורת הטיפה זקופה על פני העלה. בשל האופי ההידרופובי של משטח העלה כאשר טיפת המים יוצרת מגע עם העלה מאזן הכוחות הוא לטובת הקוהזיה בין חלקיקי המים דבר הגורם להגדלת זווית המגע ולצמצום שטח המגע בין טיפת המים למשטח העלה. התופעה הזו גוברת בעקבות בועיות האוויר הממלאות את העמקים הנוצרים בין הבליטות ומפחיתות עוד יותר את שטח המגע בין טיפות נוזל לעלים.
צורת טיפת המים על פני השטח תלויה בזווית המגע אשר היא הזווית בין המשיק לדופן הנוזל למשטח המצע שמתחת הטיפה. כאשר הטיפה מתפשטת ותופסת שטח נרחב על גבי המצע זווית מגע קטנה מ-90° והמצע נחשב להידרופילי. לעומת זאת, כאשר הטיפה במצב של צביר אז זווית המגע גדולה מ-90° והמצע המוצק נחשב להידרופובי. ככל שזווית המגע גדולה יותר ההידרופוביות גדולה יותר. לפיכך ניתן להבין כי תכונת ה"נקיון העצמי" תלויה בהיוצרות זווית מגע הגדולה ביותר בין פני השטח לנוזל אשר מעידה על סופר הידרופוביות וגורמת לדחיית הנוזל ויצירת טיפה מלוכדת.
זווית המגע משקפת את יחסי הכוחות של האינטראקציה בין המולקולארית בנוזל לבין האינטראקציה בין הנוזל למשטח. צמחים שלעליהם מבנה מרוכב כמו הלוטוס יכולים להגיע לזווית מגע של 170° כאשר שטח המגע בפועל של טיפת הנוזל עם העלה יהיה 0.6% מפני שטח הטיפה.
לתוצא זה ישנה חשיבות רבה להגנת הצמחים מפני פתוגנים כמו פטריות או אצות בשל הניקוי העצמי. בנוסף לכך, נמנע זיהום של האזורים החשופים לאור בעת ביצוע פוטוסינתזה החיונית להישרדותם. לעיתים ניתן לצפות בתופעה זו גם אצל בעלי חיים כגון שפיריות ופרפרים אשר מבחינה אבולוציונית מאפשרת לחלקי גופם להישאר נקיים על אף שהם אינם מסוגלים להתנקות בעצמם.
תאוריה

זווית המגע θ מוגדרת על ידי הכוחות הפועלים על טיפת נוזל אשר מונחת על משטח מוצק ומוקפת בגז (אוויר) ומתוארת על ידי משוואת יאנג:
0=\gamma _{\mathrm {SV} }-\gamma _{\mathrm {SL} }-\gamma \cos \theta _{\mathrm {C} }\,
כאשר:
γSV הוא אנרגיית פני השטח בממשק והמצע לגז
γSL הוא אנרגיית פני השטח בממשק המצע לנוזל
γ הוא אנרגיית פני השטח בממשק הנוזל לגז
θC היא זווית המגע במצב של שיווי משקל.
משוואת יאנג מסתמכת על כך שהמשטח המוצק קשיח ושטוח לחלוטין, אך המציאות היא שמשטחים הם אינם אידיאלים, ולמעשה יכולים להיות מחוספסים ולא הומוגניים. משטח הרטבה הומוגני מתקיים כאשר הרכסים המיקרומטרים זהים ומתפרשים באופן אחיד על פני אותו המשטח והנוזל ממלא את החריצים הנוצרים. משטח הרטבה לא הומוגני מתקיים כאשר הרכסים אינם זהים ואחידים, כתוצאה מכך הנוזל לא חודר לכל החריצים ונוצרים כיסי אוויר. במשטחים הידרופוביים, המבנים המיקרומטרים וכיסי האוויר הנוצרים ביניהם גורמים לערכי זווית המגע לעלות ולטיפות הנוזל להיות ניידות יותר, כלומר, פחות צמודות אל המשטח. מכאן שהמבנה הגאומטרי משנה את הנטייה ההידרופובית של פני השטח.
שימושים פוטנציאלים ומסחריים > Protectosil - הגנה על בניינים

מגוון של מוצרים המצפים ומגינים על משטחי בנייה כגון פלדה, בטון, לבנים, אבן טבעית, חול, אבן גיר, גרניט ושיש. Protectosil מורכב מסילאן אשר היא תרכובת שמשתתפת ביצירת סיליקון. לתרכובת זו יש תכונות אשר מאפשרות לה להגיב עם חומרים אורגנים ואנאורגנים וליצור שכבות ציפוי פולימרוית. מכיוון שסילאן אינו יוצר קשרי מימן הוא אינו מסיס במים אלא דוחה אותם משתמשים בו לציפוי משטחי הבניה. Protectosil שומר על משטחים אלה מפני אצות וטחב, כתמי מים ומזהמים נוספים. החומר המגן הוא שקוף ויציב, ומונע חדירת מים ויוני כלוריד אל המשטחים ובכך מונע גם היווצרות חלודה.
שימושים פוטנציאלים ומסחריים > ™P2i Aridion - שכבת ציפוי הידרופובית למכשירים אלקטרונים

™P2i Aridion היא שכבת ציפוי המיועדת לציפוי מארזים של מכשירים אלקטרוניים. המארז מוקף על ידי גז פלואור בצורתו המונומרית ובתהליך של פעימת-פלזמה בו תדר רדיו (RF) מייצב את פעילות החומר כאשר הוא במצב של פלזמה, הפלואור עובר פולימריזציה ליצירת שכבת ציפוי הידרופובית דקה שמכסה את המשטחים הפנימיים והחיצוניים של מארז המכשיר. ציפוי המארז גורם לנוזלים שבאים במגע להתאגד לטיפות קטנות בשל התכונות ההידרופובית של החומר. ציפוי זה מאפשר הגנה על רכיבים עדינים שנמצאים בסיכון להינזק ממגע עם נוזל הגורם לקורוזיה או לתקלה במערכת החשמלית. יתרון נוסף נובע מכך שהציפוי חובר אל פני השטח ברמה המולקולארית ומאפשר הגנה שנשמרת לאורך כל חיי המכשיר.
שימושים פוטנציאלים ומסחריים > Envicoat - חומר איטום למשטחי זכוכית

ציפוי זה הוא תערובת של פולימרים סינתטיים שביכולתם לשנות את מאפייני הזכוכית ומשטחים נקבוביים באופן שיגרום למים ושלג להידחות מפני השטח. בנוסף, החומר מסוגל להפחית את ההצטברות של אבק, מלח וחומרים אחרים אשר נמצאים בסביבתנו. הפולימר מורכב משרשראות של סיליקון המכילות אטומי חמצן וקבוצות מתיל. קבוצות המתיל יוצרות משטח לא קוטבי שמונע את יצירת קשרי מימן וכך המים אינם נקשרים אל הזכוכית. חומר זה יוצר ציפוי עמיד אשר לא נסדק נשבר או מתקלף. הוא בטוח לשימוש על כל משטחי הזכוכית, מראות, מתכות שאינן מכילות ברזל, פורצלן, פיברגלס, אריחים לא מזוגגים ופלסטיק.
שימושים פוטנציאלים ומסחריים > ®Clean plus Helukabel - ציפוי כבלים לשיפור התחזוקה בסביבות תעשייתיות

Clean plus Helukabel הוא ציפוי ננומטרי שומני של כבלים עמיד לחומרים מזהמים כגון שמן, גריז, צבע ובוצה. הם מתאימים ליישום במגוון רחב של תעשיות כגון ענף הבנייה, בבתי חולים ואף תעשיית המזון. לכלוך קל ניתן לנקות בקלות עם זרם מים רגיל או בעזרת מטלית, בעוד שלכלוך כבד יותר יתנקה על ידי הזרמת מים בלחץ גבוה או בעזרת קיטור, ללא הצורך בחומרי ניקוי אגרסיביים, אשר לאורך זמן יכולים לפגוע בכיסוי החיצוני ולהשפיע על הביצועים של הכבל.
אתגרים עתידיים

בשנים האחרונות[דרושה הבהרה], מאמץ רב הושקע במגוון רחב של תחומים על מנת לחקות את תוצא הלוטוס באמצעים ננוטכנולוגים. הידע הנרכש בעקבות חקר התכונות הסופר-הידרופוביות משולב בייצור ציפויים אנטי אלרגנים, דוחי חיידקים, ומרחיקי לכלוך. נושא זה עורר עניין רב בנאס"א, אשר מעורב בפיתוח ציפוי מיוחד אשר ימנע מחלקיקים להידבק לציוד אשר בחלליות. בתחום הטקסטיל, נעשים מחקרים כדי ליצור מרקמי בדים המדמים את עלי הלוטוס באמצעות חלקיקי סיליקה וכסף כגון: בבגדי גשם, בגדי ספורט וריפוד.
מכיוון שצמח הקולקס (Colocasia esculenta) וכובע הנזיר (Tropaeolum) מאופיינים בתכונות דומות, המסע בחקר השימושים הפוטנציאלים בהשראת התכונות הביולוגיות הייחודיות האלו ממשיך.
מבט אל סופר הידרופיליות

חומרים סופר הידרופיליים הפוכים בתכונותיהם מחומרים סופר הידרופוביים. הם מסיסים במים ואף מושכים אותם אליהם באמצעות ספיחה בתופעה אשר נקראת היגרוסקופיה. כאשר טיפות מים נמצאות על משטח הידרופילי הן מתפשטות ומשתטחות עליו לחלוטין ליצירת זווית המגע הנמוכה ביותר האפשרית.
מבט אל סופר הידרופיליות > ™Pilkington Activ - זכוכית מתנקה מעצמה

טכנולוגיה זו מתבססת על תכונה הפוכה מתוצא הלוטוס, כלומר סופר-הידרופיליות. חלונות הזכוכית מורכבים מחומר פוטו-קטליטי אשר עובר אקטיבציה על ידי חשיפה ל- UV באור יום. החומר הפעיל מפרק לכלוך לחלקיקים קטנים שיושבים על פני השטח. בנוסף, החלונות מצופים בשכבה ננומטרית דקה המעודדת את המים להיצמד אל פני השטח וליצור משטח נוזלי אחיד אשר נשטף בעזרת כוח הכבידה ואוסף את הלכלוך המפורק. היתרונות של חלונות אלה בולטים במיוחד כאשר הם נשטפים בכמויות מים גדולות או כאשר הם מותקנים באזורים גאוגרפים בהם ישנם גשמים רבים.
ראו גם

הידרופיליות
הידרופוביות
זווית מגע
ביומימטיקה
הערות שוליים

1 2  Solga, A., Cerman, Z., Striffler, B. F., Spaeth, M. & Barthlott, W. The dream of staying clean: Lotus and biomimetic surfaces. Bioinspiration & biomimetics 2, S126–34 (2007).
↑  Forbes, B. P. Self-Cleaning Materials: Lotus Leaf-Inspired Nanotechnology, Scientific American, 88. (2008). http://www.scientificamerican.com/article/self-cleaning-materials/
↑  Bhushan, P. B. & Jung, Y. C. Lotus Effect : Surfaces with Roughness- y y Self-Cleaning g Induced Superhydrophobicity, and Low Adhesion Prof Bharat Bhushan Biomimetics- examples from nature.
↑  Bhushan, B. Biomimetics inspired surfaces for drag reduction and oleophobicity/philicity. Beilstein journal of nanotechnology 2, 66–84 (2011).
↑  Wong, T.-S. et al. Bioinspired self-repairing slippery surfaces with pressure-stable omniphobicity. Nature 477, 443–7 (2011).
↑  Tsikou, D. et al. Cessation of photosynthesis in Lotus japonicus leaves leads to reprogramming of nodule metabolism. Journal of experimental botany 64, 1317–32 (2013).
↑  Tadmor, R. Line energy and the relation between advancing, receding, and young contact angles. Langmuir : the ACS journal of surfaces and colloids 20, 7659–64 (2004).
↑  Gennes, D. statics and dynamics. 57, (1985).
↑  Heckman, B. R., Roche, G., Usher, J. R. & Industries, E. The evolution of rf power delivery in plasma processing. 1–8
↑  Ramaratnam, K. et al. Ultrahydrophobic Textiles Using Nanoparticles : Lotus Approach. 1–14
↑  Drelich, J., Chibowski, E., Meng, D. D. & Terpilowski, K. Hydrophilic and superhydrophilic surfaces and materials. Soft Matter 7, 9804 (2011).
| --- | --- |
בקרת זהויות :  GND: 7740902-4 
וידאו אילוסטרציה
תרשים אנרגיות פני שטח של זווית מגע
הפיגוע בבית שאן (1974)

| --- | --- |
 תאריך:  19 בנובמבר 1974 
 מקום:  בית שאן 
 קואורדינטות:  32°29′30″N 35°29′45″E﻿ / ﻿32.4917°N 35.4958°E﻿ / 32.4917; 35.4958
 סוג:  פיגוע ירי
 הרוגים:  4 
 פצועים:  17 
 מבצע:   החזית הדמוקרטית לשחרור פלסטין
 מספר מפגעים:  3
  (למפת עמק בית שאן מוגדלת) הפיגוע בבית שאן(למפת עמק בית שאן רגילה) הפיגוע בבית שאן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפיגוע בבית שאן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפיגוע בבית שאן
 
הפיגוע בבית שאן היה פיגוע ירי של החזית הדמוקרטית לשחרור פלסטין בראשות נאיף חוואתמה שהתרחש ב־ה' בכסלו ה'תשל"ה (ה־19 בנובמבר 1974) בבית שאן. בפיגוע נרצחו ארבעה מתושבי בית שאן ונהרגו שלושת המחבלים. הפיגוע התפרסם גם בגלל התגובה הסוערת של תושבי בית שאן, שהתעללו בגופות המחבלים.
הפיגוע היה חלק מגל פיגועי הטרור הקשה נגד ישראלים בישראל ובשטחים בשנות ה-70 שיצא מהפתחלנד בלבנון שכלל ביניהם גם את הפיגועים באוטובוס ילדי אביבים, במעלות, במלון סבוי, בכביש החוף, בנהריה, בקריית שמונה ועוד פיגועים רבים וקטלניים.
מהלך האירועים > חדירת המחבלים

שלושה מחבלים פלסטינים, חברי ארגון החזית הדמוקרטית לשחרור פלסטין שבראשות נאיף חוואתמה, שחדרו מירדן מחופשים כפועלים נכנסו לפנות בוקר לבניין בן 4 קומות בשכונת טירת צבי בבית שאן. הם היו מצוידים ברובי קלשניקוב, רימוני יד, מטעני חבלה, גרזנים, רמקול וכרוזים לניהול משא ומתן. הם ירו בדלתות הדירות ופגעו במזל אדרי, שמתה מאוחר יותר מפצעיה, בחדר המדרגות. אז פרצו לתוך הדירה של בני משפחת ביבס בקומה השלישית. אחרי שרצחו את אם המשפחה, זהרה ביבס ביריות, הם זרקו רימונים מן החלונות, ודרשו את שחרור מחבלים, ביניהם הארכיהגמון הילריון קפוצ'י, מן הכלא הישראלי. שלושת ילדי משפחת ביבס קפצו בהוראת הוריהם מחלון הקומה השלישית, ויצאו בפציעות בלבד. בדירה המקבילה גרו משפחת מלול. אב המשפחה הוריד את בנו התינוק באמצעות סל למטה ולאחר מכן קפץ יחד עם אשתו מהחלון ובכך ניצלו. בפיגוע נפצעו גם כ־17 ישראלים נוספים, חלקם ילדים שקפצו מן הבניין וחלקם נפגעו מהרסיסים של הרימונים שנזרקו לחצר. ג'אן פייר אלימי, תושב השכונה, נהרג מיריות המחבלים בחצר הבניין כשעזר בפינוי הפצועים. אחד הנמלטים מן הבניין, ברטו אסרף, הזעיק כוח של משמר הגבול שכיתר את הבניין והחל בניסיון למשא ומתן.
מהלך האירועים > פעולת ההשתלטות

בתום שלוש שעות, כוח מסיירת מטכ"ל, שבו היו בין השאר מוקי בצר, שי אביטל, נחמיה תמרי וגיורא זוסמן, פרץ לדירה, שדלתה הייתה חסומה בשולחן, והרג את שלושת המחבלים. בחילופי האש נהרג גם אבי המשפחה יהודה ביבס.
מהלך האירועים > תגובת האזרחים

לאחר שנהרגו המחבלים ותמה הפעולה, נכנסו מספר תושבים נזעמים לדירה, מבלי שהמשטרה וצה"ל הצליחו לעצור בהם, והשליכו מן החלון את גופות המחבלים. ההמון הרב שפך עליהן בנזין והצית אותן. גופת אחד הקורבנות הוצתה בטעות גם כן. ההתעללות בגופות המחבלים גונתה על ידי שר הביטחון, שמעון פרס והרב הראשי לישראל, שלמה גורן, שהשתתפו בהלווית הקורבנות.
על שם הרוגי הפיגוע נקרא רחוב ראשי בבית שאן "שדרות הארבעה" ובית הכנסת "היכל הארבעה" בעיר.
לקריאה נוספת

מוקי בצר, לוחם חשאי - סיפורו של איש היחידות המיוחדות בצה"ל, כתר הוצאה לאור, 2015, עמ' 266–270.
הערות שוליים

↑  תמר גולן, חואתמה: בחרנו לבית שאן כדי להפגין יכולתנו לסכל כל האמצעים שנקטה ירדן למען ישראל, מעריב, 20 בנובמבר 1974
↑  מוקי בצר, "לוחם חשאי", הוצאת כתר, 2015, עמודים 266-270.
↑  משה זונדר, "סיירת מטכ"ל", כתר ספרים, 2000, תקופת גיורא זורע, עמוד 88.
↑  דליה מזורי, ההמון ההיסטרי בבית שאן צעק: "עוד גופות" ושרף גם גופת תושב, מעריב, 20 בנובמבר 1974, המשך
| פיגועי טרור נגד ישראלים במחצית השנייה של המאה ה-20 |
| --- | --- | --- |
| פיגועים נגד ישראלים שבוצעו בישראל ובשטחים | 1948 עד 1959 • שנות ה-60 • שנות ה-70 • שנות ה-80 • שנות ה-90 • > |  |
| פיגועים נגד ישראלים שבוצעו בחו"ל | שנות ה-70: מתקפת הטרור בשדה התעופה של מינכן (10 בפברואר 70) • הפיגוע בטיסה 330 של סוויסאייר מציריך לנתב"ג (21 בפברואר 70) • חטיפת טיסת 571 של סבנה איירליינס מבריסל לנתב"ג (8 במאי 72) • טבח הספורטאים באולימפיאדת מינכן (5–6 בספטמבר 72) • משבר בני הערובה בשגרירות ישראל בבנגקוק (28 בדצמבר 72) • הפיגוע בטיסה 841 של טראנס וורלד איירליינס מנתב"ג לניו-יורק (8 בספטמבר 74) • חטיפת מטוס אייר פראנס 139 מנתב"ג לפריז (27 ביוני 76)  שנות ה-80: ניסיון ההתנקשות בשגריר הישראלי בלונדון (3 ביוני 82) • הפיגוע בראס בורקה (5 באוקטובר 85) • רצח הימאים הישראלים בברצלונה (5 באוקטובר 85) • הפיגועים בדלפקי אל על בנמלי התעופה של וינה ורומא (27 בדצמבר 85) • ניסיון הפיגוע בטיסת אל על מלונדון (17 באפריל 86)  שנות ה-90: פיגוע האוטובוס במצרים (4 בפברואר 90) • הפיגוע בשגרירות ישראל בארגנטינה (17 במרץ 92) • הפיגוע בשגרירות ישראל בלונדון (26 ביולי 94) |  |
 1948–1999 • 2000–2009 • 2010–2019 • 2020–2029
שכונה בבית שאן בשנות ה-70.
רוחות של חופש

| --- | --- |

 בימוי:  מייקל אפטד
 הופק בידי:  פטרישיה היטון דייוויד האנט (אנ') טרנס מאליק אדוארד ר. פרסמן (אנ') קן ולס
 תסריט:  סטיבן נייט
 עריכה:  ריק שיין
 שחקנים ראשיים:  יואן גריפית' בנדיקט קמברבאץ' רומולה גראי אלברט פיני
 מוזיקה:  דייוויד ארנולד
 צילום:  רמי אדפרסין (אנ')
 מדינה:  הממלכה המאוחדת, ארצות הברית 
 חברת הפקה:  FourBoys Films Walden Media Bristol Bay Productions Ingenious Film Partners Roadside Attractions
 חברה מפיצה:  Momentum Pictures Samuel Goldwyn Films
 שיטת הפצה:  וידאו על פי דרישה 
 הקרנת בכורה:  16 בספטמבר 2006 (TIFF 23 בפברואר 2007 (הממלכה המאוחדת) 23 במרץ 2007 (ארצות הברית)
 משך הקרנה:  118 דקות
 שפת הסרט:  אנגלית
 סוגה:  סרט ביוגרפי, סרט דרמה 
 מקום התרחשות:  לונדון, אנגליה 
 תקציב:  29,000,000$
 הכנסות:  32,120,360$
 הכנסות באתר מוג'ו:   amazinggrace
 אתר רשמי
 דף הסרט ב־IMDb
 
רוחות של חופש (באנגלית: Amazing Grace; תרגום: חסד מופלא) הוא סרט דרמה ביוגרפי בריטי משנת 2006 בבימויו של מייקל אפטד, שעוסק במערכה שניהל ויליאם וילברפורס לביטול סחר העבדים באימפריה הבריטית. וילברפורס היה ממובילי התנועה לביטול העבדות, והיה אחראי על החוקים בנושא שהתקבלו בפרלמנט הבריטי. שם הסרט מתייחס למזמור "Amazing Grace". עוד מתאר הסרט את חוויותיו של ג'ון ניוטון כקפטן בספינת עבדים וההמרה הדתית שחווה, שהיווה השראה לשיר שהפך למזמור. בסרט מתואר ניוטון כמי שהשפיע רבות על וילברפורס ועל התנועה לביטול העבדות.
הקרנת הבכורה של הסרט הייתה ב-16 בספטמבר 2006 בפסטיבל הסרטים הבינלאומי בטורונטו. אחר כך הוקרן בפסטיבל הסרטים הרטלנד (אנ'), בפסטיבל הסרטים הבינלאומי בסנטה ברברה ובפסטיבל הסרטים הבינלאומי בברלין. ב-23 בפברואר 2007 יצא הסרט לאקרנים בארצות הברית, ביום השנה ה-200 להצבעה של הפרלמנט הבריטי על איסור הסחר בעבדים (אנ').
תקציר עלילה

בשנת 1796 מחלים ויליאם וילבפורס ממחלה קשה אצל בן דודו, הנרי תורטון, בבאת' שבסאמרסט. הוא מוצג בפני ברברה ספונר מי שתהיה אשתו. בתחילה הוא מתנגד לפתח יחסים רומנטיים ביניהם, אבל היא משכנעת אותו לספר לה על הקריירה שלו.
הסיפור חוזר בפלשבק לתקופה של 15 שנה לפני כן ב-1782, ויליאם מגולל את קורות חייו מאז. בתחילת דרכו כחבר פרלמנט (MP) צעיר, שאפתן ופופולרי, הוא חווה הארה דתית ומתחבר לאגף האוונגליקלי (אנ') של הכנסייה האנגליקנית. הוא מהרהר באפשרות לעזוב את הפוליטיקה וללמוד תאולוגיה. אבל חבריו, ויליאם פיט הבן, תומאס קלרקסון, האנה מור ואולאודה אקוויאנו, משכנעים אותו שהשפעתו תהיה רבה יותר אם יעבוד את אלוהים בכך שיטפל בנושא ביטול הסחר בעבדים. דבקותו במטרה גוברת אחרי שהוא פוגש את ג'ון ניוטון, מי שהיה המורה הרוחני שלו. ניוטון מופיע לראשונה כשהוא מטאטא את רצפת הכנסייה ולבוש בגדי שק. ניוטון מספר שהוא חי בחברתן של 20,000 רוחות של עבדים. כמי שהיה קפטן בספינת עבדים והפך נוצרי, היא מצטער צער עמוק על מעשיו והשפעתם על בני האדם. ניוטון מפציר בוויליאם לפעול למען המטרה של ביטול הסחר בעבדים.
ויליאם הופך להיות לתומך ואיש סודו של פיט שמתמנה לראש הממשלה. פיט נותן לוויליאם הזדמנות להביא את הצעת החוק לביטול העבדות בפני הפרלמנט. ויליאם מאבד את הפופולריות שלו בבית הנבחרים הבריטי בעקבות הקמפיין הנלהב שהוא מנהל. מולו עומדת קואליציה של חברי פרלמנט המייצגים את האינטרסים של העוסקים בסחר בעבדים בלונדון, בריסטול, גלאזגו וליברפול, ובראשם עומדים באנאסטר טרלטון ודוכס קלרנס. הצעת החוק של ויליאם אינה עוברת על אף תמיכה עממית ובעל ברית בלתי צפוי בדמותו של צ'ארלס ג'יימס פוקס. אחר כך נותר פיט אחד החברים הבודדים של ויליאם בפרלמנט. עם זאת גם היחסים ביניהם הופכים להיות מתוחים כשפיט מתמודד מול קואליציה רעועה בתקופה של מלחמות המהפכה הצרפתית. פיט אומר לוויליאם שהמטרה צריכה עכשיו לחכות לאקלים פוליטי יציב יותר.
ויליאם ממשיך במאבקו אבל אחרי שנים של כישלונות הוא מותש ומתוסכל מכך שלא הצליח לשנות דבר. הוא חושב שמפעל חייו היה לשווא, והוא נופל למשכב (בסרט הוא מתואר כסובל מקוליטיס כרוני, והוא מתמכר ללאודנום שאותו הוא לוקח כדי לשכך את הכאבים). זמן ההתרחשות בסרט חוזר ל-1797. ויליאם שכבר הרים ידיים, שוקל לעזוב את הפוליטיקה. ברברה משכנעת אותו להמשיך להאבק מכיוון שאין מישהו אחר שמסוגל או מוכן לעשות זאת. ימים אחדים אחר כך ויליאם וברברה מתחתנים. אחרי שנים אחדות ויליאם חי עם אשתו והילדים שנולדו להם, והם מספקים לו את התמיכה והכוח הדרוש לו להמשיך במאבק.
לבסוף בתקווה מחודשת להצלחה, ויליאם משתמש בשיטה של העלאת נושא סחר העבדים על ידי חקיקה שלכאורה אינה מזיקה. בעזרתו של תורנטון קלרקסון, ובעזרתו של בעל ברית חדש, ג'יימס סטיבן, ובעידודו של פיט השוכב על ערש דווי, מעלה ויליאם שוב את הצעת החוק לביטול הסחר בעבדים. עם הזמן, אחרי קמפיין שנמשך 20 שנה, וניסיונות חקיקה מרובים, ב-1807 הוא מצליח להעביר בפרלמנט את החוק לביטול הסחר בעבדים באימפריה הבריטית.
צוות השחקנים

יואן גריפית' – ויליאם וילברפורס
רומולה גראי – ברברה ספונר
בנדיקט קמברבאץ' – ויליאם פיט הבן
אלברט פיני – ג'ון ניוטון
מייקל גמבון – צ'ארלס ג'יימס פוקס
רופוס סוול – תומאס קלרקסון
יוסו נ'דור – אולאודה אקוויאנו
קירן היינדס – באנסטר טרלטון
טובי ג'ונס – ויליאם הרביעי, מלך הממלכה המאוחדת
ניקולס פארל – הנרי תורנטון
סילבסטרה לה טוזל – מריאן תורנטון
ג'רמי סוויפט – הבאטלר ריצ'רד
סטיבן קמפבל מור – ג'יימס סטיבן
ביל פטרסון – הנרי דונדס
ניקולס דיי – סר ויליאם דולבן
ג'ורג'י גלן – האנה מור
ניק תומאס-ובסטר – חבר פרלמנט מקלפהאם
ריצ'רד ביילי
סיימון דילייני
ניקולס וודסון – הריסון
הפקה

הסרט צולם בעיקר בהאל שביורקשייר. בייקר'ס קוויי שעל תעלת גלוסטר ושרפנס (אנ'), שימשו כרקע לשחזור האווירה של "רציפי הודו המזרחית" בלונדון בסביבות 1780. הצילומים נערכו באוקטובר 2005 וכללו את הספינות הגבוהות (אנ') "קסקלוט", "ארל אוף פמברוק", "ג'והנה לוקרשיה" ו"פניקס". בינואר 2006 צולמו הסצנות בפרלמנט בכנסייה שבמספנה ההיסטורית בצ'טם. סצנת החתונה צולמה בכנסיית גרסינגטון.
כמה מסצנות החוץ צולמו בבית החולים גרינוויץ' שהוא חלק מאוניברסיטת גרינוויץ', ובסביבות סולסברי שבווילטשייר.
המפיקה בפועל של הסרט היא ג'יני קים, ומארק קופר הוא מפיק שותף. מפיקי הסרט הם טרנס מאליק ואד פרסמן מחברת Sunflower Productions, פטרישה היטון ודייוויד האנט מחברת FourBoys Films, וקן ולס.
קבלה > הכנסות

בשבוע הראשון להקרנת הסרט "רוחות של חופש", 23 עד 25 בפברואר 2007, היו ההכנסות מעט מעל ל-4 מיליון דולר. סך ההכנסות בארצות הברית נכון ל-14 ביוני 2007 היו 21,250,683$. סך ההכנסות ברחבי העולם נכון ל-26 באוגוסט 2007 היו 32,050,774$.
קבלה > ביקורת

"רוחות של חופש" זכה לביקורות חיוביות. על פי אתר Rotten Tomatoes הוא קיבל ציון של 70%, כש-85 ביקורות מתוך 122 הן חיוביות. לפי אתר Metacritic הסרט קיבל ציון של 65 מתוך 100, המבוסס על 29 ביקורות.
פרסים

פרס כריסטופר (אנ') לשנת 2008
פרס הקולנוע של בליפנט (אנ') לסרט הרוחני הטוב ביותר לשנת 2008
מועמדות לפרס הקולנוע של איבנינג סטנדרט לתסריט הטוב ביותר
Humanitas Prize לסרט קולנוע
הערות שוליים

1 2 3  "Amazing Grace (2007)". Box Office Mojo. 6 באוגוסט 2011. נבדק ב-2014-02-08. {{cite web}}:  (עזרה)
↑  Full details of the filming can be found at Gloucester Docks and the Sharpness Canal website – Filming "Amazing Grace" and details of the ships used at Square Sail on the Canal.
↑  "St Mary, Garsington". A Church Near You. Archbishops' Council. נבדק ב-1 ביולי 2010. {{cite web}}:  (עזרה)
↑  "Film Overview". Bristol Bay Productions. נבדק ב-9 במרץ 2016. {{cite web}}:  (עזרה)
↑  "Amazing Grace (2007)". Rotten Tomatoes. Flixster.
↑  "Amazing Grace". Metacritic. נבדק ב-10 באוגוסט 2015. {{cite web}}:  (עזרה)
↑  "'Amazing Grace'". Beliefnet. נבדק ב-6 במרץ 2015. {{cite web}}:  (עזרה)
| --- | --- |
בקרת זהויות :  LCCN: n2007050394  VIAF: 175555592   WorldCat (עם VIAF): 175555592
מרות (יישוב קדום)

| --- | --- |

 מיקום
 מדינה:  ישראל 
 קואורדינטות:  33°01′56″N 35°31′48″E﻿ / ﻿33.032197°N 35.529871°E﻿ / 33.032197; 35.529871
  (למפת אצבע הגליל מוגדלת) מרות(למפת אצבע הגליל רגילה) מרות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרות
 
בית הכנסת העתיק במרות ינואר 2017
בית הכנסת במרות
שרידי בית הכנסת
שרידי בית הכנסת
מֵרוֹת הוא יישוב יהודי קדום בגליל העליון, שהתקיים על פי ההשערה ברציפות מימי אלכסנדר ינאי החשמונאי (תחילת המאה ה-1 לפנה"ס) עד לשלטון הצלבנים, תקופה של 1,400 שנה. באתר התגלו בית כנסת, בית מדרש, מקווה טהרה, כתובות, מערכת מסתור, מערכת ביצור, תצפית ושליטה, מערכת אספקת מים, גתות, שדות קברים ובו קבר צדיק ומטמון מטבעות.
האתר נמצא כ-4 ק"מ מערבית לתל חצור, בינו לבין מושב עלמה, בתוך אזור אימונים של צה"ל ("שטח 100").
מקורות היסטוריים

יישוב בשם "מירון" או "מֵרות" מוזכר לראשונה, בכתבי יוסף בן מתתיהו, המציין אותו כיישוב בגבול הצפוני של הגליל שבוצר על ידו בשלהי ימי בית שני לקראת המרד הגדול.
היישוב נחשב גדול ואמיד, "מרכז לימוד, ואנשים בקיאים בשפה העברית ובפסוקי המקרא", מסמך מהמאה ה-14 לספירה, שנמצא במסמכי הגניזה הקהירית, מתאר מסע של עולה רגל בין קברי צדיקים וכולל רשימה בה מופיעה השם "כפר מארוס".
הכפר מארוס מוזכר ברשימות עות'מאניות משנת 1596. הוא מוזכר ככפר חרב על ידי ויקטור גרן בשנת 1875, אך שב ואוכלס בימי המנדט הבריטי עד שנהרס במלחמת העצמאות.
ממצאים ארכאולוגיים > ביצורים

במרות נחשפו שרידי מערכת הגנה, ייתכן מימי בית שני, הכוללים קטעי חומות, חפיר גדול חצוב בסלע ומערכות מסתור. על דרכי הגישה העולות למרות מדרום מזרח - גשר בנות יעקב ותל חצור, ועל הדרך הישירה למרות ממזרח ועל הר איילת נתגלו מיצדים שולטים עם תצפית לכל העברים. לא ברור אם מערכת המצדים הצופים שייכים לתוקף או מתגונן.